13.02.2019
Аҧсны Аҳәынҭқарра Ахада Рауль Ҳаџьымба инапы аҵаиҩит «Аҧсны Аҳәынҭқарра акультура зҽаҧсазтәыз аусзуҩы» ҳәа аҳаҭыртә хьӡы ахҵаразы Аусҧҟа.
Аусҧҟа атекст аҟны, ҷыдала, иҳәоуп:
«Акультура аусхк аҟны шықәсырацәалатәии лыҵшәабзиалатәи аусуразы, азанааҭтә ҟазара ҳаракы азы «Аҧсны Аҳәынҭқарра акультура зҽаҧсазтәыз аусзуҩы» ҳәа аҳаҭыртә хьӡы рыхҵазааит:
Габечиа Валико Гьаргь-иҧа – Гәдоуҭа араион Лыхны ақыҭа Акультура ахан ҧасатәи адиректор;
Қацәба Витали Ианкәа-иҧа – Ахәыҷтәы рҿиара аҩны «Аинар» адиректор Аҧсни Урыстәылеи Асахьаҭыхҩцәа реидгыла алахәҩы».